钦定古今图书集成/理学汇编/学行典/第243卷 > 韩永龄
## 钦定古今图书集成/理学汇编/学行典/第243卷 > 韩永龄

按《彰德府志》：“韩永龄，字养恬，举嘉靖戊子乡试，以文
章德行授生徒于紫金河，作《居心铭》《困学词》。一日出，
有修堞者堕泥污其冠，人惶惧以谢，永龄曰：‘误耳，尔
无恐’。家圃蔬果，或逾垣窃之，永龄适至，笑曰：‘尔家无
此物耶’？即以所窃者与之，其人感愧而去。其长厚类
如此。”